Diari Oficial de la Generalitat Valenciana


Sumari del DOGV 4430, del 31-01-2003 (2003/790)

ORDE de 13 de desembre del 2002, de la Conselleria de Cultura i Educació, per la qual s'atribuïx la denominació específica de La Plana a l'Institut d'Educació Secundària núm. 11 de Castelló de la Plana.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4430

Data del DOGV
:   31-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/790


Data del document
:   13-12-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Castelló de la Plana
    * centre d'ensenyament
    * ensenyament públic

ORDE de 13 de desembre del 2002, de la Conselleria de Cultura i Educació, per la qual s'atribuïx la denominació específica de La Plana a l'Institut d'Educació Secundària núm. 11 de Castelló de la Plana. [2003/790]
  
El Consell Escolar de l'Institut d'Educació Secundària núm.11 de Castelló de la Plana, en la sessió celebrada el 26 de març del 2002, va aprovar sol·licitar per al mencionat centre la denominació específica de La Plana. Esta proposta va ser aprovada pel Consell Escolar Municipal, en sessió celebrada el dia 22 de juliol de 2002, i disposa de l'informe favorable de la Inspecció Educativa de la Direcció Territorial de Cultura i Educació de Castelló.
  
El 8 de setembre de 1251 Jaume I concedix el permís per al trasllat de Castelló, que es trobava ubicat en el tossal de la Magdalena. La tradició situa este moviment cap a la Plana, extensió d'horta vora la mar, en el tercer diumenge de Quaresma de l'any 1252. A este nou emplaçament deu Castelló, capital de la Plana Alta, la seua denominació actual. El record anual d'este fet constituïx el motiu de les Festes de la Magdalena, concretament la massiva processó de les Canyes, ja que la tradició del poble diu que els castellonencs del trasllat portaven uns fanals en la corba de les gaiates per enllumenar-se.
  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica. L'article 3.2 del Decret 234/1997, de 2 de setembre, de Govern Valencià, pel qual s'aprova el Reglament Orgànic i Funcional dels Instituts d'Educació Secundària (DOGV de 8 de setembre de 1997), establix que, una vegada creat l'institut, el consell escolar d'este podrà proposar a la citada Conselleria la denominació específica, després de l'informe previ favorable del consell escolar municipal o, si no n'hi ha, del ple de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de La Plana a l'Institut d'Educació Secundària núm.11 de Castelló de la Plana, codi 65324325.
  
DISPOSICIÓ ADDICIONAL ÚNICA
  
La dita disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present orde entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Conforme al que estabixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar potestativament recurs de reposició o plantejar directament recurs contenciós administratiu en els terminis i davant dels òrgans que s'indiquen a continuació:
  
El recurs de reposició s'haurà d'interposar davant del conseller de Cultura i Educació en el termini d'un mes a comptar des del sendemà de la seua publicació.
  
El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar des del sendemà de la seua publicació.
  
València, 13 de desembre de 2002
  
El conseller de Cultura i Educació
  
MANUEL TARANCÓN FANDOS